Diari Oficial de la Generalitat Valenciana


Sumari del DOGV 6613, del 21-09-2011 (2011/9529)

RESOLUCIÓ de 12 de setembre de 2011, del director general d'Ordenació i Centres Docents, per la qual es convoca a la Comunitat Valenciana, la fase de conservatori professional i la fase autonòmica dels premis professionals, per a l'alumnat que ha conclòs els estudis professionals de les ensenyances de Música i Dansa en el curs acadèmic 2010-2011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6613

Data del DOGV
:   21-09-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/9529


Data del document
:   12-09-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 12 de setembre de 2011, del director general d'Ordenació i Centres Docents, per la qual es convoca a la Comunitat Valenciana, la fase de conservatori professional i la fase autonòmica dels premis professionals, per a l'alumnat que ha conclòs els estudis professionals de les ensenyances de Música i Dansa en el curs acadèmic 2010-2011. [2011/9529]
El Decret 156/2007, de 21 de setembre, del Consell, pel qual s'establix el currículum de les ensenyances professionals de Dansa i es regula l'accés a estes ensenyances, determina en l'article 26 que els centres poden convocar anualment un premi extraordinari per a cada una de les modalitats que tinguen autoritzades; de la mateixa manera, l'article 25 del Decret 158/2007, de 21 de setembre, del Consell, pel qual s'establix el currículum de les ensenyances professionals de Música i es regula l'accés a estes ensenyances, inclou la possibilitat de convocar anualment el premi professional de Música en l'especialitat de què es tracte.
La Conselleria d'Educació va publicar l'Orde de 29 de setembre de 2009, per la qual es convoquen a la Comunitat Valenciana els premis professionals per a l'alumnat que ha conclòs els estudis professionals de les ensenyances de Música i Dansa en el curs 2008-2009 (DOCV 15.10.2009), amb l'objectiu de reconéixer i estimular l'esforç i la dedicació a la dansa i a la música realitzat al llarg dels estudis professionals.
Per tot això, la Direcció General d'Ordenació i Centres Docents, en virtut de les competències que li conferix el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resol:
Primer. Objecte i àmbit de la convocatòria de la fase de conservatori professional dels premis professionals de Música i de Dansa
Convocar els premis professionals, en la fase de conservatori professional, per a l'alumnat que ha conclòs els estudis professionals de les ensenyances de Música i de Dansa, en les distintes especialitats en el curs acadèmic 2010-2011, en els conservatoris professionals de la Comunitat Valenciana.
Segon. Condicions d'accés
1. Podrà optar al premi professional, l'alumnat que haja cursat i superat, en les convocatòries de juny o setembre del curs acadèmic 2010-2011, el curs sext d'ensenyances professionals de Dansa o Música, en els conservatoris de la Comunitat Valenciana.
2. Per a concórrer a estos premis, l'expedient acadèmic ha d'aconseguir una nota mitjana de set o superior a esta, i una qualificació mínima de nou en el curs sext en l'assignatura específica de l'instrument o cant o dansa al premi del qual opte.
En el cas de dansa, les assignatures específiques són:
- En l'especialitat de Ball Flamenc: Ball Flamenc.
- En l'especialitat de Dansa Clàssica: Dansa Clàssica i Repertori.
- En l'especialitat de Dansa Contemporània: Tècniques de Dansa Contemporània i Composició Coreogràfica.
- En l'especialitat de Dansa Espanyola: Escola Bolera i Dansa Estilitzada.
Les especialitats instrumentals de Música són les que apareixen en l'annex III de la present resolució.
Tercer. Documentació que s'ha d'aportar i presentació d'instàncies
1. L'alumnat que reunisca els requisits indicats i desitge optar als premis professionals, s'inscriurà en el conservatori en què es trobe el seu expedient acadèmic i emplenarà la sol·licitud que figura en l'annex I de la present resolució. El termini de presentació d'instàncies finalitzarà el 21 d'octubre.
2. La secretaria dels conservatoris professionals de Música i Dansa en què s'inscriga l'alumnat, es responsabilitzarà de comprovar que en les sol·licituds figuren totes les dades requerides i de certificar les assignatures cursades per l'alumnat i les seues corresponents qualificacions, així com de calcular i certificar la nota mitjana. No s'admetrà cap sol·licitud el certificat de qualificacions de la qual no aparega en l'imprés oficial, que apareix en l'annex II de la present resolució.
Quart. Realització de la prova
La prova es realitzarà del 24 al 28 d'octubre. El calendari de les proves serà publicat en el tauler d'anuncis del conservatori una setmana abans de la realització.
Quint. Contingut de la prova
Caldrà ajustar-se al que disposa l'article 5 de l'Orde de 29 de setembre de 2009.
Sext. Composició del tribunal
La direcció dels centres nomenarà els tribunals que han de jutjar estos premis, segons la composició indicada en l'article 6 de l'Orde de 29 de setembre de 2009.
Sèptim. Objecte i àmbit de la convocatòria de la fase autonòmica dels premis professionals de Música i de Dansa
Es convoquen els premis professionals, en la fase autonòmica, per a l'alumnat que ha conclòs els estudis professionals de les ensenyances de Música i de Dansa en les distintes especialitats en el curs acadèmic 2010-2011, en els conservatoris professionals de la Comunitat Valenciana.
Octau. Condicions d'accés
Pot accedir a la fase autonòmica, l'alumnat que haja obtingut el premi de l'especialitat en la fase de conservatori professional.
Nové. Documentació que s'ha d'aportar
1. Per a la fase autonòmica, l'alumnat premiat en el seu conservatori, presentarà la sol·licitud d'acord amb el model que apareix en l'annex I de la present resolució, en la secretaria del seu centre o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Les secretaries dels conservatoris de música i de dansa remetran a la Direcció General d'Ordenació i Centres Docents de la Conselleria d'Educació, Formació i Ocupació les sol·licituds d'inscripció presentades. El termini de remissió de les dites sol·licituds finalitzarà el dia 6 de novembre.
3. Les secretaries dels conservatoris de música i de dansa enviaran una còpia de la documentació presentada al número de fax 191 540 741, de la Direcció General d'Ordenació i Centres Docents, a l'efecte informatiu merament.
Deu. Realització de la prova
La prova de la fase autonòmica -segona fase-, es realitzarà la setmana del 14 al 18 novembre, en els conservatoris superiors de música i de dansa de València:
Concretament, la prova de la fase autonòmica dels premis professionals de Música, es realitzarà en:
- Lloc: Conservatori Superior de Música Joaquín Rodrigo de València, situat en el carrer Cineasta Muñoz Suay, s/n (darrere del palau de Justícia) a València.
- Data i hora: Dilluns, 14 de novembre de 2011, a les 10 hores, per a la realització de la prova d'anàlisi. El mateix dia, a la vesprada, tindrà lloc l'exercici de lectura a primera vista dels alumnes de les especialitats de cant, corda (violí, viola, violoncel, contrabaix), arpa, guitarra, clau, òrgan, piano i percussió. Els alumnes de la resta d'especialitats instrumentals realitzaran l'exercici de lectura a primera vista el dimarts dia 15 de novembre a les 9 hores.
Concretament, la prova de la fase autonòmica dels premis professionals de Dansa, es realitzarà en:
- Lloc: Conservatori Superior de Dansa de València, situat en el Camí de Vera, s/n de València.
- Data i hora: Dimarts, 15 de novembre de 2011, a les 16 hores.
Onze. Contingut de la prova
Caldrà ajustar-se al que disposa l'article 12 de l'Orde de 29 de setembre de 2009.
Dotze. Tribunals
1. El tribunal de música en la fase autonòmica estarà format per:
- President: Juan Salvador Oliver Castellano. Inspector d'Educació de la Direcció Territorial de València.
- Miguel Gironés Cervera
- Adolfo Bueso Casasus
- Jaime Javier Casas Pla
- María José Tomás Faubel
2. El tribunal de dansa en la fase autonòmica estarà format per:
- President: Rafael González Prieto. Inspector d'Educació de la Direcció Territorial de València.
- Teresa Bacete García
- Isabel Pérez Torres
- Mª Carmen Giménez Morte
- Jesús Emilio Serrano Martí
3. El tribunal confeccionarà una llista ordenada de major a menor puntuació, que continga totes les qualificacions parcials i totals de tots els candidats i les candidates, una vegada finalitzades i avaluades les proves.
4. El tribunal elaborarà la proposta d'adjudicació dels premis autonòmics professionals de Música i Dansa una vegada avaluats, i remetrà la llista de qualificacions a la Direcció General d'Ordenació i Centres Docents, segons el model dels annexos VI i VII de la present resolució, una vegada finalitzades les proves.
Tretze. Premis
El nombre de premis en la fase autonòmica serà de tres en música i dos en dansa. El premi pot quedar desert.
Disposició final
De conformitat amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, el present acte, que esgota la via administrativa, podrà ser recorregut potestativament, en reposició o bé, cabrà plantejar directament recurs contenciós administratiu en els terminis i davant de l'òrgan que s'indica a continuació:
a) El recurs de reposició ha d'interposar-se davant del conseller d'Educació, Formació i Ocupació, en el termini d'un mes a comptar des de l'endemà de la seua publicació.
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.
València, 12 de setembre de 2011.- El director general d'Ordenació i Centres Docents: Rafael Carbonell Peris.